MATEMATIKA – 18.5. – 1 sat

**Kružnica**

Udžbenik i RB str.100, ZZ str.102

Još ćemo se jednom na početku vratiti na valjak, odnosno vaš predmet u obliku valjka.

Pokažite dvije ravne plohe valjka. To su krugovi koji su omeđeni zakrivljenom crtom. Prođi po bridu i rukom – prstom opiši tu zakrivljenu crtu koja omeđuje plohu kruga.

Zakrivljenu crtu koju si opisivao rukom-prstom nazivamo kružnica.

Prelazimo na rad u udžbeniku.

Na početku imamo pomagalo kojim ćemo se služiti. Stavit će olovku u otvor na kraju vrpce i kružiti olovkom po papiru, pazeći da vrpca bude napeta u svakom trenutku.

( crtež koji ispod objašnjava rad nema šestar, objašnjava se rad s gornjim pomagalom, malo neobično izgleda, ali to je to)

Treba uočiti da je trag koji je ostavila olovka zakrivljena zatvorena crta kojoj su sve točke jednako udaljene od spojke u sredini.

Zaključak : *Zakrivljena crta koja omeđuje krug zove se* ***KRUŽNICA****.*

*Svaka točka te zakrivljene crte, kružnice, jednako je udaljena od jedne čvrste točke u sredini kruga*.

VAŽNO : Promotriti i uočiti razliku između kruga i kružnice ( kružnica – zakrivljena crta koja omeđuje krug čije su točke jednako udaljene od neke čvrste točke u sredini kruga / krug – ploha omeđena kružnicom)

**Zapis u bilježnicu** :

**Kružnica**

***KRUŽNICA***

*Zakrivljena crta koja omeđuje krug zove se* ***KRUŽNICA.***

NAPOMENA : Kod crtanja kružnice služiti se valjkom i opcrtati ga. Zatim podebljati kružnicu crveno. Unutarnju plohu kruga obojiti nekom nježnijom, neuočljivom bojom. Time dobivamo razliku između crte i plohe – ploha je dio ravnine pa ju bojimo, kružnica je crta, zakrivljena crta )

**Riješiti zadatke** u RB, a ako želite možete i u ZZ.

**Treba zapamtiti** što je kružnica i koja je udaljenost svih točaka kružnice ( jer kružnica je crta, a crta je skup točaka) od neke čvrste točke u sredini kruga.